Ekspert om Tillersons Kim-invitt: På høy tid
Det er ikke første gangen Rex Tillerson har sagt at USA ønsker å snakke med Kim Jong-un, men nå går den amerikanske utenriksministeren mer i detaljer for å understreke hvor viktig det er at de to partene møtes. – Tillerson tar til orde for samtaler om veien videre, det som ofte kalles samtaler om samtaler, for å klarlegge hva som er og ikke er forhandlingsbart. Hvis Nord-Korea innstiller testingen over en udefinert lengre periode mens samtalene pågår, kan man sette seg ned og forhandle. Dette er nye og mer realistiske toner enn vi har hørt tidligere, sier seniorforsker og sikkehetspolitisk ekspert, Sverre Lodgaard ved Norsk utenrikspolitisk institutt, NUPI.– Kan vi ikke bare møtes og snakke om været dere ønsker det? Vi kan diskutere om bordet skal være firkantet eller om det skal være rundt hvis det spiller noen rolle. Men vi kan i det minste sette oss sammen ansikt til ansikt. Deretter kan vi utarbeide et veikart som omfatter det vi er villige til å prøve å få til, var utenriksminister Tillersons oppfordring til den nord-koreanske lederen. – Nå er det jo slik at den amerikanske utenriksministeren har sagt det samme tidligere, men hvis det er riktig at USA vil møte Nord-Korea uten at det settes betingelser, er det veldig positivt og på høy tid, sier Lodgaard. Nord-Korea: Vi er på randen til atomkrig Tillersons tilbud og oppfordring til Kim Jong-un ble framsatt under «2017 Atlantic Council-Korea Forum» i Washnington D.C. tirsdag. – Det er urealistisk å forvente at et land med et atomvåpen-program setter seg til forhandlingsbordet og sier at de er klare for å avvikle et program som omfatter masseødeleggelsesvåpen, og som de har investert så store resurser på å utvikle, sa den amerikanske utenriksministeren. Les mer: Slik ville en krig mellom Nord-Korea og USA sett utRex Tillerson understreket at president Donald Trump delte denne oppfatningen. – Fortsatt er signalene fra Washington tvetydige. Mens Tillerson er seriøst interessert i diplomatiske løsninger, har Trump sagt at utenriksministeren kunne vært tøffere og at han kaster bort tida. Det hvite hus sa i går at politikken er uendret, sier Sverre Lodgaard. Hittil i år har Nord-Korea foretatt mer enn 20 utskytninger av langdistanseraketter og en atomsprengning, den største landet noengang har testet. Den amerikanske utenriksministeren sa at Nord-Korea må stoppe denne testingen av våpen. – USA mener at forhandlingene må omfatte et veikart for avvikling av det nordkoreanske atomprogrammet. Oppdemming og avskrekking av den nordkoreanske atommakten er uaktuelt. USA har verdenssamfunnets støtte for dette, noe sjefen for FNs politiske avdeling også framholdt i et møte i Pyongyang nylig. Hvor mye man bør prøve å gape over i denne omgang er det imidlertid ulike meninger om, sier Sverre Lodgaard. VG på Hawaii: Forbereder seg på atomangrep
Rex Tillerson setter ingen betingelser for å få Nord-Koreas ledelse til forhandlingsbordet. - Det er et positivt signal, mener Sverre Lodgaard.